Ҡоштар донъяһы күпкә байыраҡ. Уның 331 төрө бар, 20-һе Эстонияла даими төйәкләнгән (60-лабы йыл әйләнәһенә йәшәй). Иң күп һанлылары һуйыр, сел (ылыҫлы урмандарҙа), ҡупырсыҡ (һаҙлыҡтарҙа), ҡор (аҡландарҙа), ҡашҡабаш, мөншөгөр, тартай, ҡамыш турғайы, һуна өйрәк һәм башҡа өйрәктәр (күлдәрҙә һәм диңгеҙ буйында), шулай уҡ һоро өкө, тумыртҡалар, һабантурғайҙар, торомтай айырыуса күп. Диңгеҙ бөркөтө, бөркөт, һунағара, ҙур һәм бәләкәй баҡраҡ бөркөт, кәлмәргән, аҡ һәм ҡара ҡауҙы, һоро торна кеүек һирәк осрай торған ҡоштар һаҡ аҫтына алынған. Көнбайыш архипелаг утрауҙарында ябай гага, ала өйрәк, ҡашыҡморон, беле, ҡарасабан, һоро ҡаҙ, аҡсарлаҡтар оя ҡора. Яҙ һәм көҙ йәйге ояларына йә тропик илдәргә ҡышлауға осҡандарында ҡоштар бигерәк күп була. Кеҫәрткенең 3 төрө, йыландың 2 төрө, шул иҫәптән ябай ҡара йылан осрай.